
ప్రమాణస్వీకారానికి జనం రాలేదని రాస్తారా? 15 లక్షల మంది వస్తే ఖాళీ జాగా చూపిస్తారా? జర్నలిస్టులు, మీడియాపై ట్రంప్ మండిపాటు వాషింగ్టన్, జనవరి 22: అమెరికా అధ్యక్షుడు డొనాల్డ్ ట్రంప్కు మీడియాతో ఏ మాత్రం పొసగడం లేదు. జర్నలిస్టులంతటి నీతిలేని వాళ్లు ఈ భూమ్మీదే లేరని ఆయన శనివారం మండిపడ్డారు. తన ప్రమాణ స్వీకార కార్యక్రమానికి ప్రజలు పెద్దగా రాలేదని కొన్ని పత్రికలు ఖాళీ జాగా ఫొటోలు ప్రచురించడమే ఆయన ఆగ్రహానికి కారణం. మీడియాతో తాను యుద్ధం చేస్తున్నానని, తన ప్రమాణ స్వీకారానికి జనం పెద్దసంఖ్యలో హాజరు కాలేదని రాసినందుకు మీడియా ఫలితం అనుభవిస్తుందని హెచ్చరించారు. శనివారం సీఐఏ హెడ్క్వార్టర్స్లో నిఘా అధికారులను ఉద్దేశించి ఆయన మాట్లాడారు. ‘నా సభకు జనం భారీ సంఖ్యలో తరలివచ్చారు. వాషింగ్టన్ మాన్యుమెంట్కు దారితీసే రోడ్డంతా కిక్కిరిసిపోయింది. పొద్దునే లేచి కొన్ని నెట్వర్క్లు చూశాను. మైదానంలో ఖాళీ గా ఉన్న ప్రాంతమంటూ జనం లేనిచోట ఫొటోలు తీసి ప్రచురించారు. కానీ పది, పదిహేను లక్షల మంది వచ్చారు. ఓ మీడియా సంస్థ రెండున్నర లక్షల మందే వచ్చారని రాసింది. ఇది పచ్చి అబద్ధం. వేదిక వద్ద ఒకవైపు రెండున్నర లక్షలున్న మాట నిజం. కానీ వాషింగ్టన్ మాన్యుమెంట్ వరకు 20 బ్లాకుల మేర ఇసుకేస్తే రాలనంతగా జనం వచ్చారు. అబద్ధాలు రాసినందుకు వారు మూల్యం చెల్లించుకుంటారు’ అన్నారు. నిఘా వ్యవస్థతో తనకు అభిప్రాయ భేదాలు వచ్చినట్లు మీడియా రాసిందని, అందుకే తొలుత సీఐఏ ప్రధాన కార్యాలయానికి వచ్చానని చెప్పారు. ‘మీడియాతో నేను పోరాటం చేస్తున్నానని మీకు తెలుసు. ఈ భూమ్మీద నీతినిజాయితీ లేనివారిలో మీడియా కూడా ఉంది’ అని ఆయన అనగానే సీఐఏ అధికారులు బిగ్గరగా నవ్వారు. కాగా.. ఐఎస్ ఉగ్రవాద సంస్థను, ఇస్లామిక్ ఉగ్రవాదాన్ని తుదముట్టించడం తప్ప అమెరికాకు వేరే మార్గం లేదని ట్రంప్ వారితో అన్నారు. డైరెక్టర్గా మైక్ పాంపియోను ఆయన ఎంపిక చేసిన సంగతి తెలిసిందే. పాంపియో నియామకాన్ని సెనేట్ ధ్రువీకరించాల్సి ఉంది. తన ప్రమాణ స్వీకారాన్ని పురస్కరించుకుని ట్రంప్ నేషనల్ కెతెడ్రల్లో జరిగిన జాతీయ ప్రార్థన సేవల్లో పాల్గొన్నారు. మూడ్రోజులు జరిగే ఈ కార్యక్రమంలో పురోహితులు వేద మంత్రాలు పఠించారు. కాగా, ట్రంప్ జమానాలో భారత-అమెరికా బంధం మరింత బలోపేతమవుతుందని ఆయనకు మద్దతిస్తున్న భారతీయ-అమెరికన్లు దృఢంగా విశ్వసిస్తున్నారు. కొత్త శకానికి ఇది నాందిగా దిగ్విజయ్సింగ్ డేనీ గైక్వాడ్ వ్యాఖ్యానించారు. ఎన్నికల ప్రచారం సందర్భంగా ట్రంప్ కు అతి సన్నిహితంగా ఈయన మెలిగారు. ‘భారతను, భారతీయులను ప్రేమిస్తున్నానని జాతీయ టెలివిజన్లో చెప్పిన అధ్యక్షుడిని నా జీవితంలో ఇంతవరకు చూడలేదు. ట్రంప్నే చూస్తున్నాను’ అని తెలిపారు. గైక్వాడ్ ఫ్లోరిడాకు చెందిన పారిశ్రామికవేత్త. బరోడా రాజవంశమైన గైక్వాడ్ కుటుంబ సభ్యుడు.

pramaanasveekaaraaniki janam raledani rastara? 15 lakshala mandi vaste khaalii jaga chupistara? jarnalistulu, mediapai trump mandipaatu vashington, janavari 22: america adhyakshudu donald trumpku meediatho e maatram posagadam ledu. jarnalistulantati neetileni vaallu ee bhoommeede lerani aayana sanivaaram mandipaddaaru. tana pramaana sweekaara kaaryakramaaniki prajalu peddagaa raledani konni patrikalu khaalii jaga photolu prachurinchadame aayana aagrahaaniki kaaranam. meediatho taanu yuddham chestunnanani, tana pramaana sweekaaraaniki janam peddasankhyalo haajaru kaaledani raasinanduku media phalitam anubhavistundani heccharinchaaru. sanivaaram ciai headkwarterslo nigha adhikaarulanu uddesinchi aayana matladaru. ‘naa sabhaku janam bhari sankhyalo taralivacchaaru. vashington maanyumentku daariteese roddanta kikkirisipoyindi. poddune lechi konni netwarklu chushanu. maidaanamlo khaalii gaa unna praantamantuu janam lenichota photolu teesi prachurinchaaru. cony padi, padihenu lakshala mandi vachaaru. oo media samstha rendunnara lakshala mande vacharani rasindi. idhi pachi abaddham. vedika vadda okavaipu rendunnara lakshalunna maata nijam. cony vashington manument varaku 20 blaakula mera isukeste raalanantagaa janam vachaaru. abaddhaalu raasinanduku vaaru moolyam chellinchukuntaaru’ annaru. nigha vyavasthatho tanaku abhipraya bhedaalu vachinatlu media rasindani, anduke toluta ciai pradhaana kaaryaalayaaniki vachanani cheppaaru. ‘meediatho nenu poratam chestunnanani meeku telusu. ee bhoommeeda neethinijaayithee lenivaarilo media kuudaa undi’ ani aayana anagaane ciai adhikaarulu biggaragaa navvaaru. kaga.. is ugravaada samsthanu, islamic ugravaadaanni tudamuttinchadam tappa americaku vere maargam ledani trump vaaritho annaru. directorga maik pampionu aayana empika chesina sangati telisinde. pampio niyaamakaanni senate dhruveekarinchaalsi undi. tana pramaana sweekaaraanni puraskarinchukuni trump neshanal kethedrallo jarigina jaateeya praarthana sevallo paalgonnaaru. moodrojulu jarige ee kaaryakramamlo purohitulu vedha mantraalu pathinchaaru. kaga, trump jamanalo bhaarata-america bandham marinta balopetamavutundani aayanaku maddatistunna bhaarateeya-americanlu drudamgaa vishwasistunnaaru. kotta sakaniki idhi naandigaa digvijaysing danee gaikwad vyaakhyaaninchaaru. ennikala prachaaram sandarbhamgaa trump ku athi sannihitamgaa eeyana meligaaru. ‘bhaaratanu, bhaaratheeyulanu premistunnaanani jaateeya televisionlo cheppina adhyakshudini naa jeevitamlo intavaraku chudaledu. trumpney chustunnanu’ ani telipaaru. gaikwad floridaaku chendina paarisraamikavetta. baroda rajavamsamaina gaikwad kutumba sabhyudu.